Jegyzőkönyv

ELTE TTK Kari Ösztöndíj Bizottság (KÖB), 2012. március 1-i ülés

Jelen vannak, szavazati joggal:

Tischler Orsolya a KÖB elnöke

Finder Balázs tag, a HÖK földrajz- földtudományi szakterület delegáltja

Lövei Klára tag, a HÖK kémia szakterület delegáltja

Török Gabriella tag, az ELTE TTK Tanulmányi Osztály vezetője

Goldmann Lilla póttag, HÖK biológia szakterület

Lakatos Dóra póttag, HÖK fizika szakterület

Végh Tamás póttag, HÖK földrajz- földtudományi szakterület

Gyüre Zsolt póttag, HÖK környezettudományi szakterület

Szabó Ádám póttag, HÖK matematika szakterület

Sik Zsuzsanna ellenőrző bizottság

Jelen vannak, tanácskozási joggal:

Jesch György

dasd, tanácskozási joggal

Az ülést Tischler Orsolya 10:59–kor megnyitja.

Napirendi pontok:

1. Rendszeres szociális ösztöndíj ponthatár megállapítás
2. Bejelentések

A tanulmányi ösztöndíjjal tárgyalása a megfelelő adatok hiányában nem került napirendre

A napirend **8 igen, 0 nem, 0 tartózkodás mellett elfogadva**

A napirendi pontok tárgyalása

1) Rendszers szociális ösztöndíj ponthatár megállapítás

Tischler Orsolya az alábbiakról tájékoztatta a Bizottságot:

- szerint 95 millió Forint áll rendelkezésre rendszers szociális ösztöndíjra, amiből 5 millió Forint a rendkívüli szociális támogatásra és az esetleges fellebbezésekre elkülönítésre kerül.

- Az ülés napján az ELTE Rektori Hivatal részére el kell küldeni, az A és B kategóriás pályázatok számát és ezen ülésen az egy pontra jutó összegről még nem tud dönteni a KÖB.

- A KÖB az ülés kezdetére elbírálta az 1597 pályázatot.

A döntés előtt a KÖB az alábbi tájékoztató adatokat kapta a KÖB elnökétől:

 - 22 pontos ponthatárnál 478 A- és 202 B kategóriás pályázat nyerne támogatást.

 - 22 pontnál kevesebb pontot 440 pályázat ért el.

 - 18-22 pont közötti pontszámot 201 pályázat ért el

 - 99 pályázat került elutasításra. Ennek okai általában:

 - a pályázó nem csatolt önkormányzati igazolást az egy háztartásban élőkről

 - a pályázó nem a megfelelő Karon pályázott

 - a pályázó nem csatolt személyi igazolvány fénymásolatot, lakcímkártyát

 - a pályázat nem volt kitöltve

A KÖB **0 igen, 8 nem, 0 tartózkodás mellett** nem támogatja, hogy a ponthatár 22 pontnál magasabb legyen.

A KÖB **8 igen, 0 nem, 0 tartózkodás mellett** a rendszeres szociális ösztöndíj ponthatárát 22 pontban állapítja meg.

A pályázati kiírás tapasztalatai alapján a KÖB az alábbi javaslatokat teszi a következő félévi pályázati kiírással kapcsolatban:

- az öneltartói kategória kerüljön törlésre a pontrendszerből, mivel a jogcím már nem tölti be azt a szerepet amiért korábban meghatározásra került, továbbá az érintett pályázók amúgy is alacsony egy főre jutó jövedelme megfelelően reprezentálja a pályázó szociális helyzetét

- A házastárs legyen külön választási lehetőség a családtagok között

- a pályázótól csak olvasási iránynak megfelelően beforgatott pályázatot fogadjon el a KÖB

- Az esetleges hibákra és hibalehetőségekre felugró ablakok hívják fel a bírálók figyelmét.

- Egyértelműsíteni kell a pályázók számára, hogy a KÖB által „hosszú nevű kategóriának” nevezett jogcím pontosan kikre vonatkozik

- A hiányozó igazolások jelzésénél a KÖB használjon előre megfogalmazott sablonszövegeket, az általánosan előforduló hiányokra történő felszólításnál.

- A családtag kategória eltörlése

- Amelyik pályázó saját magát nem, vagy nem megfelelően rögzíti az adatlapon, ne tudja leadni a pályázatot

- A bíráló felület tudjon pdf formátumú file-okat kezelni

- A kiírás határozza meg a feltöltött igazolások adatméretben kifejezett maximális és minimális méretét és a leadásnál ettől eltérő méretű file ne legyen feltölthető

- A bíráló felület folyamatosan listázza ki, hogy az adott pályázó milyen jogcímen kap pontot

Tischler Orsolya az ülést 11:25-kor bezárta.

2) Bejelentések

A következő ülésre 2012. március 2-án 14 órakor kerül sor, az ELTE TTK HÖK Hallgatói Irodájában (É 0.75)